Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 307/13/8808	Rožňava, 25.6.2013
EEČ : 2-67-139-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1)	dňa 23.03.2013 vo večerných hodinách, po predchádzajúcej vzájomnej dohode, na ulici XXXXX v XXXXX, na parkovisku pred obytným domom č. 7, kameňom rozbili okno na predných dverách na strane vodiča na osobnom motorovom vozidle zn. XXXXX, ev. č. RV XXXXX, a odcudzili navigačné zariadenie zn. Garmin Müvi, čím spôsobili škodu odcudzením veci vo výške XXXXX € a poškodením vozidla škodu vo výške najmenej XXXXX € XXXXX, 
2)	dňa 23.03.2013 vo večerných hodinách, po predchádzajúcej vzájomnej dohode, na ulici XXXXX v XXXXX, na parkovisku pred obytným domom č. 12, kameňom rozbili okno na predných dverách na strane vodiča na osobnom motorovom vozidle zn. Ford Transit, ev. č. RV XXXXX, a zvnútra odcudzili 1 ks autorádio zn. Škoda, čím spôsobili škodu odcudzením veci vo výške najmenej XXXXX € a poškodením vozidla škodu vo výške najmenej XXXXX € XXXXX, 
3)	dňa 30.03.2013 vo večerných hodinách, po predchádzajúcej vzájomnej dohode, na ulici XXXXX v XXXXX, kameňom rozbili okno na predných dverách na strane vodiča na osobnom motorovom vozidle zn. Citro¸n Xsara, ev. č. RV XXXXX,  a odcudzili lekárničku, plastové puzdro s dokladmi, čím spôsobili škodu odcudzením vecí vo výške najmenej XXXXX € a poškodením vozidla škodu vo výške najmenej XXXXX € XXXXX, 
4)	dňa 30.03.2013 vo večerných hodinách, po predchádzajúcej vzájomnej dohode, na ulici XXXXX v XXXXX, pri obytnom dome č. 21, kameňom rozbili okno na predných dverách na strane vodiča na osobnom motorovom vozidle zn. Škoda Felicia, ev. č. LM XXXXX, a odcudzili vrchný panel autorádia zn. Sony, vytrhli kryt prístrojovej dosky a poškodili elektrické káble, čím spôsobili škodu vo výške najmenej XXXXX € pre Štátnu ochranu prírody Slovenskej republiky, Správu slovenských jaskýň XXXXX, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uzneseniami povereného príslušníka Obvodného oddelenia PZ v XXXXX, sp. zn. ORP-XXXXX zo dňa 11.04.2013, sp. zn. ORP-XXXXX zo dňa 11.04.2013, sp. zn. ORP-XXXXX zo dňa 11.04.2013, a sp. zn. ORP-XXXXX zo dňa 11.04.2013, boli vznesené obvinenia XXXXX a XXXXX za v spolupáchateľstve podľa § 20 Tr. zák. prečin krádeže podľa § 212 ods. 2 písm. a) Tr. zák., na tom skutkovom základe, ako je to uvedené vo výrokovej časti tohto uznesenia. 
Obvinení XXXXX a XXXXX  sa ku skutku priznal v celom rozsahu. Uviedli, že nevedia vysvetliť, prečo to urobili, sú si vedomí, že konali nezákonne, sľúbili, že v budúcnosti sa podobného konania nedopustia a škodu uhradia v plnej výške. Za svoje konanie sa veľmi hanbia. Svoje konanie ľutujú. Vyjadrili súhlas s prípadným podmienečným zastavením trestného stíhania. 
Svedok - poškodený XXXXX uviedol, že dňa 23.03.2013 v ranných hodinách zistil vlámanie do vozidla a tiež, že mu bolo odcudzené navigačné zariadenie, ktoré mu bolo následne vrátené. Vznikla mu škoda vo výške XXXXX €, ktorú si žiada uhradiť. 
Svedok - poškodený XXXXX uviedol, že dňa 23.03.2013 v ranných hodinách zistil, že má rozbité okno na dverách vodiča a videl, že mu chýba autorádio zn. Škoda v hodnote XXXXX €. Rádio mu bolo vrátené. Rozbitím okna mu bola spôsobená škoda vo výške XXXXX €, ktorú žiada uhradiť v plnej výške. 
Svedok - poškodený XXXXX uviedol, že dňa 30.03.2013 zistil vlámanie do vozidla a odcudzenie lekárničky a plastového puzdra s dokladmi. Vznikla mu škoda vo výške XXXXX €, ktorú žiada uhradiť. 
Svedok - poškodený XXXXX, splnomocnený zástupca Štátnej ochrany prírody Slovenskej republiky XXXXX, uviedol, že zistil vlámanie do služobného motorového vozidla a poškodenie vozidla, pričom im vznikla celková škoda vo výške XXXXX €, ktorú škodu žiada uhradiť. 
Z predložených fotokópií poštových poukážok vyplýva, že obvinení dňa 06.05.2013 zaslali XXXXX -  XXXXX €, XXXXX - XXXXX €, XXXXX - XXXXX € a XXXXX XXXXX €. 
Vina obvinených vyplýva i zo zápisníc o obhliadkach miesta činu s pripojenými fotodokumentáciami, vyčíslení škody. 
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a c)  vzhľadom na osobu obvineného, s prihliadnutím na jeho doterajší život a na okolnosti prípadu možno takého rozhodnutie považovať za dostačujúce. Obvinení XXXXX a XXXXX spáchali v spolupáchateľstve podľa § 20 Tr. zák. pokračovací  prečin krádeže podľa § 212 ods. 2 písm. a) Tr. zák.,  za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinení sa k spáchaniu prečinu priznali, svoje konanie oľutovali, spôsobenú škodu v celom rozsahu uhradili a vyjadrili súhlas s aplikáciou inštitútu podmienečného zastavenia trestného stíhania. 
Obvinení sú z miesta bydliska hodnotení kladne. V registri trestov záznam nemajú.  
Vzhľadom na uvedené bolo dôvodné postupovať v zmysle § 216 ods. 1,2 Tr. por., t. j. podmienečne zastaviť trestné stíhanie proti obvineným XXXXX a XXXXX, a určená im bola skúšobná doba v trvaní 18 (osemnásť) mesiacov, každému samostatne, ktorá je s prihliadnutím na ich doterajší život a okolnosti prípadu dostačujúca. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor